PlayStation X

atau dikenali juga dengan nama  merupakan sebuah alat perakam digital yang dikeluarkan Sony yang berintegrasi sepenuhnya dengan konsol PlayStation 2. Konsol ini hanya dikeluarkan di Jepun pada 13 Disember 2003. Konsol ini dipasarkan oleh Sony Corporation karana dianya direka untuk kegunaan umum dan tidak dikhususkan untuk peminat permainan video.

 Ciri-ciri 

Konsol ini merupakan alat perakam digital yang disertakan dengan alat kawalan jauh serta input untuk S-Video, Video Komposit dan sambungan RF. Konsol ini juga berupaya menerima siaran VHF dan CATV serta boleh disambungkan dengan PlayStation Portable untuk memindahkan data seperti video dan muzik menggunakan USB. 

Konsol PSX berupaya untuk memainkan permainan video dari cakera padat yang dikeluarkan untuk PlayStation dan PlayStation 2 kerana cip mikpemproses yang digunakan mampu membaca data dari kedua-dua media tersebut. Permainan video yang memerlukan sambungan Internet juga boleh dimainkan dengan menggunakan sambungan jalur lebar yang tersedia. Manakala permainan video yang memerlukan cakera keras tetap seperti Final Fantasy XI juga boleh dimainkan dengan PSX.

Konsol ini juga merupakan peranti pertama Sony yang menggunakan grafik antaramuka XrossMediaBar (XMB) yang kemudiannya digunakan dalam peranti PlayStation Portable, PlayStation 3 dan television Sony BRAVIA.

 Spesifikasi 

Konsol ini dijana dengan cip mikropemproses EE+GS yang merupakan gabungan di antara cip Emotion Engine dan Graphic Synthesizer, membolehkan grafik beresolusi tinggi dihasilkan. 

 Sistem terasCip mikropemproses Emotion Engine 90nm EE+GS 294 MHzRAM 32 MB RDRAMRAM video 4 MB DRAM Grafik dan suaraPalet warna 24-bit / 32-bitResolusi skrin 256px x 224px hingga 1280px x 1024pxSaluran audio 48 saluran, 48 kHz, Dolby Digital 5.1 InputAlat pengawal 2Sambungan jalur lebar Ethernet (100BASE-TX/10BASE-T)Siaran analog Sambungan VHF / UHF 75ΩF (I\O)

 Rujukan 

Kategori:Konsol permainan video
Kategori:PlayStation